REGLAMENT DE RÈGIM INTERN DEL DEPARTAMENT DE TRADUCCIÓ I INTERPRETACIÓ DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/589)
  + [Valencià](/va/acuerdo/589)






Selector de idioma

Leer

* [Español](/es/acuerdo/589)
* [Valencià](/va/acuerdo/589)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DEL DEPARTAMENT DE TRADUCCIÓ I INTERPRETACIÓ DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
===========================================================================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DEL DEPARTAMENT DE TRADUCCIÓ I INTERPRETACIÓ DE LA UNIVERSITAT D'ALACANT

Data d'aprovació
:   29/03/2007

Data de publicació
:   24/04/2007

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=589.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/589)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/589)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DEL DEPARTAMENT DE TRADUCCIÓ I INTERPRETACIÓ DE LA UNIVERSITAT D'ALACANT&url=https://www.boua.ua.es/va/acuerdo/589)

**Títol:** REGLAMENT DE RÈGIM INTERN DEL DEPARTAMENT DE TRADUCCIÓ I INTERPRETACIÓ DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 29 de març de 2007

REGLAMENT DE RÈGIM INTERN DEL DEPARTAMENT DE TRADUCCIÓ I INTERPRETACIÓ  DE LA UNIVERSITAT D'ALACANT  
   
   
 ÍNDEX  
   
 TÍTOL PRELIMINAR  
 Art.  1. Naturalesa  
 Art. 2. Competències  
 Art. 3. Composició  
 Art. 4. Llengües d'especialitat  
 TÍTOL I: ÒRGANS DEL DEPARTAMENT  
 Art. 5. Òrgans del Departament  
 CAPÍTOL I: ÒRGANS COL¿LEGIATS  
 SECCIÓ 1a: CONSELL DE DEPARTAMENT  
         Art. 6. Competències  
         Art. 7. Composició  
         Art. 8. Convocatòria d'eleccions   
         Art. 9. Comissió Electoral  
         Art. 10. Procediment electoral  
 SECCIÓ 2a: COMISSIÓ PERMANENT DEL CONSELL DE DEPARTAMENT  
         Art. 11. Competències  
         Art. 12. Composició  
         SECCIÓ 3a: FUNCIONAMENT DELS ÒRGANS COL¿LEGIATS  
         Art. 13. Règim de sessions del Consell de Departament  
 Art. 14. Règim de sessions de la Comissió Permanent del Consell de Departament.  
 Art. 15. Règim jurídic i funcionament dels òrgans col¿legiats  
   
     CAPÍTOL II: ÒRGANS UNIPERSONALS  
         SECCIÓ 1a: DIRECTOR DEL DEPARTAMENT  
         Art. 16. Competències   
         Art. 17: Elecció   
         Art. 18. Mandat, remoció, nomenament i cessament  
         SECCIÓ 2a: SUBDIRECTOR DEL DEPARTAMENT  
         Art. 19. Nomenament i cessament  
         Art. 20. Funcions  
         SECCIÓ 3a: SECRETARI DEL DEPARTAMENT  
         Art. 21. Nomenament, substitució i cessament  
         Art. 22. Funcions  
   
     CAPÍTOL III: LES DIVISIONS PER LLENGÜES D'ESPECIALITZACIÓ  
         Art. 23. Grups de docència i investigació per llengües  
   
 TÍTOL II: RÈGIM ECONÒMIC I FINANCER  
 Art. 24. Mitjans materials  
 Art. 25. Gestió pressupostària  
 TÍTOL III: REFORMA DEL REGLAMENT  
 Art. 26. Reforma del Reglament  
 DISPOSICIÓ ADDICIONAL  
 DISPOSICIONS TRANSITÒRIES  
 Primera. Mandat dels membres del Consell de Departament  
 Segona. Mandat del director del Departament  
 DISPOSICIÓ FINAL  
  ---  
  
 TÍTOL PRELIMINAR  
 Article 1. Naturalesa  
 El Departament de Traducció i Interpretació, adscrit a la Facultat de Filosofia i Lletres. és l'òrgan encarregat d'organitzar, desenvolupar i coordinar els ensenyaments en l'àmbit de l'àrea de coneixement de Traducció i Interpretació que el compon, d'acord amb la programació docent de la Universitat, com també de donar suport i fomentar les activitats i iniciatives docents i investigadores del professorat adscrit a aquest.  
 Article 2. Competències   
 Corresponen al Departament les competències següents:  
 a-    Organitzar, desenvolupar i coordinar la docència de les diverses disciplines corresponents a la seua àrea de coneixement, d'acord amb els plans d'estudi i la programació docent de les facultats i escoles.  
 b-    Organitzar, desenvolupar i coordinar la docència en els estudis de postgrau en les matèries de la seua competència.  
 c-    Promoure estudis d'especialització i donar suport a les activitats i iniciatives docents dels seus membres.  
 d-    Impulsar la investigació pròpia i donar suport a les activitats i iniciatives investigadores dels seus membres.  
 e-    Proporcionar assessorament científic, tècnic i artístic a persones físiques o entitats públiques o privades en l'àmbit de les seues competències.  
 f-    Desenvolupar processos de qualitat en la docència i investigació i participar en l'avaluació de les activitats del seu personal docent i investigador i d'administració i serveis.  
 g-    Promoure activitats d'extensió universitària a proposta dels seus membres.  
 h-    Procurar la renovació i l'enriquiment científic, tècnic, artístic i pedagògic dels seus membres.  
 i-    Participar en l'elaboració dels plans d'estudi i en la programació de les altres activitats docents que afecten la seua àrea de coneixement.  
 j-    Organitzar i proposar la seua plantilla docent i investigadora i de personal d'administració i serveis, en els termes de la programació pròpia de la Universitat.  
 k-    Participar en els procediments de selecció i promoció del personal docent i investigador, com també del personal d'administració i serveis que integre el Departament, d'acord amb el que establiscen la normativa vigent i els reglaments de la Universitat.  
 l-    Administrar els seus pressupostos i gestionar els mitjans materials d'acord amb la planificació econòmica i comptable de la Universitat.  
 m-    Cooperar amb els altres òrgans de la Universitat en la realització de les seues funcions.  
 n-    Promoure contractes amb persones, universitats o entitats públiques o privades per a la realització de treballs de caràcter científic, tècnic o artístic, i també per al desenvolupament dels ensenyaments d'especialització o activitats específiques de formació.  
 o-    Determinar els procediments d'avaluació del rendiment de l'alumnat, d'acord amb els criteris generals que establisquen el Consell de Govern i les juntes de facultat o escola corresponents.  
 p-    Qualsevol altra comesa que li assignen les lleis, l'Estatut i els reglaments de la Universitat.   
   
 Article 3. Composició  
 Pertanyen al Departament:  
 a-    El personal docent i investigador de la seua àrea de coneixement.  
 b-    Els becaris d'investigació adscrits al Departament  
 c-    L'alumnat matriculat en alguna de les matèries impartides pel Departament  
 d-    El personal d'administració i serveis adscrit al Departament  
   
 Article 4. Llengües d'especialitat  
   
 El Departament de Traducció i Interpretació es constitueix amb les següents llengües d'especialitat (classificades en el Butlletí Oficial de l’Estat en llengües B ,C i D): alemany, àrab, xinès, francès, anglès, italià, polonès i romanès, a les quals es podran sumar les que proposen i aproven els òrgans competents. Aquestes llengües d’especialitat constituiran, dins del Departament, divisions lingüístiques en tot el que afecta al desenvolupament de les programacions docents de les matèries de la seua llengua, desenvolupament d’activitats pròpies com ara col¿loquis, congressos, jornades, seminaris, etc., així com aquelles que puga atorgar-li el Consell del Departament. Aquestes divisions lingüístiques no constituïxen dins del Consell del Departament òrgan col¿legiat però mantenen la nomenclatura oficial dels estudis de traducció i interpretació que classifica les llengües estrangeres en B,C i D.  
   
   
 TÍTOL I: ÒRGANS DEL DEPARTAMENT  
   
 Article 5. Òrgans del Departament.  
 El govern, representació i administració del Departament s'articula a través dels òrgans següents:  
 a-    Col¿legiats:   
 -    El Consell de Departament  
 -    La Comissió Permanent del Consell de Departament  
 b-    Unipersonals:  
 -    El director del Departament.  
 -    El subdirector del Departament, si escau, sempre que n'escaiga la designació segons els criteris que establisca el Consell de Govern   
 -    El secretari del Departament.  
   
 CAPÍTOL I: ÒRGANS COL¿LEGIATS  
 SECCIÓ 1A: CONSELL DE DEPARTAMENT  
   
 Article 6. Competències   
 Corresponen al Consell de Departament les competències següents:  
 a-    Elaborar i aprovar la proposta de Reglament de règim intern i la seua modificació.  
 b-    Elegir i remoure, si escau, el director del Departament.  
 c-    Proposar, si escau, la constitució de seccions departamentals.  
 d-    Elaborar informes relatius a la creació de nous departaments, instituts universitaris d'investigació i centres, com també els relatius a la creació, modificació o supressió de titulacions o ensenyaments i els seus plans d'estudis corresponents, quan afecten assignatures o especialitats de les àrees de coneixement.  
 e-    Aprovar la proposta de modificació de les plantilles de personal docent i investigador i de personal d'administració i serveis.  
 f-    Elegir i remoure, si escau, els representants del Departament en les diferents comissions del centre o de la Universitat.  
 g-    Proposar la convocatòria de places vacants dels cossos docents universitaris i elevar la proposta dels membres de les comissiones, d'acord amb l'Estatut de la Universitat d'Alacant. Aquestes propostes tindran necessàriament en compte el perfil lingüístic de la plaça docent i investigadora convocada.  
 h-    Participar en els procediments d'avaluació del personal docent i investigador.  
 i-    Participar en els procediments d'avaluació, certificació i acreditació de la Universitat que afecten les seues activitats.  
 j-    Aprovar la proposta de pressupost i la liquidació dels seus comptes.  
 k-    Establir les necessitats de personal i materials que calguen per a desenvolupar les activitats del Departament, com també gestionar els espais i mitjans materials de què dispose.   
 l-    Aprovar el pla d'actuació docent i investigadora i la memòria anual del Departament abans de l'inici de cada curs acadèmic.  
 m-    Aprovar l'informe previ d'adscripció dels seus membres a altres departaments o a instituts universitaris d'investigació i els informes sobre recepció de membres d'altres departaments.  
 n-    Distribuir l'activitat docent entre els seus membres i supervisar la qualitat de la docència que s'imparteix.  
 o-    Proposar programes i estudis de postgrau i especialització en matèries pròpies de les àrees de coneixement del Departament o en col¿laboració amb altres departaments, instituts universitaris d'investigació o altres centres.  
 p-    Conèixer, coordinar i difondre les activitats investigadors dels membres del Departament.  
 q-    Fixar els criteris per a avaluar i supervisar, si escau, l'activitat investigadora dels seus membres.  
 r-    Informar preceptivament i proposar la designació dels membres de les comissions avaluadores per a l'obtenció del grau de doctor.  
 s-    Proposar al rector el nomenament de col¿laboradors honorífics amb funcions de suport i assistència a l'ensenyament, com també per a fer labors d'investigació, entre especialistes de reconeguda competència que acrediten experiència professional fora de l'àmbit universitari.  
 t-    Emetre informe sobre la concessió de llicències per estudis del seu professorat per a desenvolupar activitats docents o investigadores vinculades a una universitat, institut o centre d'investigació, nacional o estranger.  
 u-    Conèixer, a través de l'informe del director, l'estat d'execució del pressupost assignat pel Consell de Govern de la Universitat.  
 v-    Qualsevol altra que li atribuïsca la normativa vigent.  
   
 Article 7. Composició  
 1.    El Consell de Departament, òrgan de govern d'aquest, està format per:  
 a-    Membres nats: tot el personal docent i investigador doctor adscrit al Departament, que constituirà el 75 per 100 del Consell.  
 b-    Membres representants dels diversos col¿lectius, que en constituiran el 25 per 100 restant, d'acord amb la distribució següent:  
 -    10 per 100 elegit pel personal docent i investigador no doctor i els becaris d'investigació.  
 -    10 per 100 elegit pels estudiants matriculats en les assignatures que impartisca el Departament.  
 -    5 per 100 elegit pel personal d'administració i serveis destinat en el Departament.  
 Les fraccions iguals o superiors a 0,50 que resulten del repartiment es corregiran per excés i les inferiors, per defecte.  
 En tot cas, es garantirà com a mínim un representant per cada col¿lectiu.  
 2.    La part electiva del Consell de Departament es renovarà cada dos anys, mitjançant eleccions convocades a l'efecte pel director, segons el que disposa aquest Reglament i, en els aspectes no previstos, la normativa pròpia de la Universitat que siga d'aplicació.  
 3.    Podran assistir a les reunions del Consell de Departament, amb caràcter informatiu, amb veu però sense vot, qualsevol membre del Departament, prèvia petició al president del Consell, el qual informarà a l’inici de la sessió als membres del Consell, per a la seua aprovació, si escau.  
   
 Article 8. Convocatòria d'eleccions   
 1.    L'elecció dels representants es farà a través de sufragi universal, lliure, igual, directe i secret, i es durà a terme necessàriament dins del període lectiu i sense que puga coincidir amb els terminis de convocatòria d'exàmens ordinaris.   
   
 2.    Seran electors i elegibles els membres del Departament que, en el seu àmbit respectiu, es troben en servei actiu i efectiu, estiguen adscrits o matriculats per la modalitat de matrícula ordinària.  
   
 3.    Cap persona podrà exercir el dret de sufragi actiu i passiu en més de un cos. Els electors que pertanguen a més d'un hauran de comunicar a la Comissió Electoral, en el termini establit, l'adscripció en aquell en què vulguen exercir el dret de sufragi. Altrament, la Comissió Electoral, d'ofici, adscriurà l'elector al cos i circumscripció menys nombrós d'entre els que forme part.  
 4.    Les eleccions seran convocades un mes abans de la finalització del mandat, en sessió del Consell de Departament, durant la qual s'aprovarà el calendari electoral i se sortejaran els membres de la Comissió Electoral.  
 5.    El calendari electoral inclourà les dates i els terminis següents:  
 a-    Data d'exposició pública del cens electoral provisional.  
 b-    Termini d'adscripció a un cos o circumscripció electoral per als electors que  pertanguen a més d'un.  
 c-    Termini de presentació de reclamacions contra el cens provisional.  
 d-    Data de publicació del cens definitiu.  
 e-    Termini de presentació de candidatures.  
 f-    Data de proclamació provisional de candidats.  
 g-    Termini de presentació de reclamacions contra l'acte de proclamació provisional de candidats.  
 h-    Data de proclamació definitiva de candidats.  
 i-    Termini per a realitzar el vot anticipat.  
 j-    Termini de campanya electoral.  
 k-    Data de la jornada de votació i horari.  
 l-    Data de proclamació provisional de candidats electes.  
 m-    Termini de presentació de reclamacions contra l'acte de la proclamació provisional de candidats electes.  
 n-    Data de proclamació definitiva de candidats electes.  
 6.    La convocatòria d'eleccions, junt amb el calendari electoral, es farà pública en els taulers d'anuncis del Departament i, si escau, en la seua pàgina web, i serà remesa al Consell d'Alumnes.  
 7.    El sufragi és un dret personal i indelegable, i no és admissible el vot per correu. L'exercici del vot de forma anticipada es farà en els termes previstos en aquest Reglament.  
 8.    L’elector podrà sol¿licitar exercir el seu dret al vot anticipat a la Comissió Electoral, a través de la secretaria del Departament. Una vegada comprovada la identitat de l'elector, el president de la Comissió Electoral expedirà a l'elector una certificació de la seua pertinença al Consell de Departament, un sobre gran, un altre petit i la papereta de votació.  
 9.    L'elector, dintre del termini establit a aquest efecte, introduirà la papereta dins del sobre de menor grandària, i aquest, juntament amb la certificació de la seua pertinença al Consell de Departament, al mateix temps, en el de més grandària. El sobre més gran, signat pel revers, ho dirigirà al president de la Comissió Electoral a través de la secretaria del Departament.  
 10.    La Comissió Electoral farà arribar la documentació relativa als vots anticipats al president de la mesa corresponent.  
 11.    Una vegada acabada la votació i feta l'oportuna comprovació d'absència de vot presencial concurrent, s’anotarà el vot en el cens, s’obrirà el sobre més gran davant els membres de la mesa i es dipositarà el sobre petit dins de l’urna pertinent. Seguidament es barrejaran els diferents vots, abans d'obrir l’urna per a l'escrutini.  
   
 Article 9. Comissió Electoral  
 1.    La Comissió Electoral estarà formada per un professor doctor pertanyent als cossos docents universitaris, que exercirà de president, un membre del personal d'administració i serveis, que en serà el secretari, i un estudiant, que actuarà com a vocal, tots ells adscrits al Departament.  
 Els membres de la Comissió Electoral, com també els suplents, seran designats a través de sorteig públic celebrat en el Consell de Departament.   
 2.    Els membres de la Comissió Electoral són inelegibles, llevat de renúncia. En aquest cas, seran substituïts pel membre suplent que corresponga.  
 Quan hi haja impossibilitat manifesta de substitució entre els integrants d'un col¿lectiu determinat,  el director del Departament podrà variar la composició de la Comissió Electoral i fer un nou sorteig per a designar els nous membres.  
 3.    Les competències de la Comissió Electoral són:  
 a-    Publicar el cens provisional d'electors.   
 b-    Resoldre, si escau, les reclamacions contra el cens provisional i aprovar el cens definitiu.  
 c-    Determinar el nombre de representants que s'han d'elegir en cada col¿lectiu i, si escau, circumscripció electoral, de forma directament proporcional als percentatges establits en l'article 7.  
 d-    Proclamar provisionalment les candidatures presentades, una vegada comprovades les causes d'inelegibilitat.  
 e-    Resoldre, si escau, les reclamacions contra la proclamació provisional de candidats, i proclamar-los definitivament.  
 f-    Constituir-se en mesa electoral el dia fixat per a l'acte de la votació.   
 g-    Proclamar provisionalment els candidats electes.  
 h-    Resoldre, si escau, les reclamacions contra la proclamació provisional de candidats electes, i proclamar-los definitivament.  
 i-    Interpretar i aplicar la normativa electoral i qualsevol altra que se'n derive que siga adient per a l'adequat desenvolupament dels procediments electorals.  
 4.    La Comissió Electoral tindrà la seu a la Secretaria del Departament, on s'hauran de remetre les consultes i reclamacions que li siguen dirigides.  
 5.    Els acords de la Comissió Electoral s'adoptaran per majoria simple. El quòrum necessari per a la constitució de la Comissió Electoral requerirà la presència de dos dels seus membres com a mínim.  
 6.    Contra els acords de la Comissió Electoral es pot presentar recurs d'alçada davant el rector de la Universitat d'Alacant.  
 7.    Una vegada finalitzat el procés electoral, la Comissió Electoral remetrà a la Secretaria del Departament tota la documentació derivada perquè les arxive i custodie.  
   
 Article. 10. Procediment electoral  
 1.    Els membres de la Comissió Electoral, titulars i suplents, es reuniran abans de l'inici de la votació per a constituir-se en mesa electoral. Els suplents substituiran els titulars respectius en cas d'absència d'aquests.  
 Si per incompareixença d'alguns dels membres de la mesa electoral no fóra possible constituir-la, els qui es troben presents podran designar les persones més idònies, i sempre que fóra possible, dins del mateix col¿lectiu per tal de garantir el bon desenvolupament de l'elecció, o encomanar aquesta designació al director del Departament.  
 2.    Quan el nombre de representants que s'han d'elegir siga igual o superior al d'electors, els integrants del col¿lectiu en el qual es donen aquestes circumstàncies seran proclamats, per la Comissió Electoral, membres del Consell de Departament.  
 3.    Quan el nombre de candidatures presentades siga igual o inferior al nombre de representants que s'ha d'elegir, no serà necessari fer la votació, i resultaran proclamats com a membres del Consell de Departament aquests candidats.  
 4.    Quan dos o més candidats obtinguen el mateix nombre de vots, es donarà preferència per a proclamar-se com a membre del Consell de Departament el candidat que estiga més temps vinculat a la Universitat d'Alacant al cos electoral pel qual ha presentat la candidatura.  En el cas de l'alumnat, serà elegit el de més edat.  
   
 SECCIÓ 2a: COMISSIÓ PERMANENT DEL CONSELL DE DEPARTAMENT  
   
 Article 11. Competències   
 Les competències de la Comissió Permanent seran aquelles que delegue el Consell de Departament. No seran delegables les establides en els apartats a), b), e), f), j) , i o) de l'article 6 d'aquest Reglament.  
   
 Article 12. Composició  
 La Comissió Permanent del Consell de Departament estarà formada per:  
 -    El director del Departament.  
 -    El secretari del Departament.  
 -    Un representant per cada divisió lingüística d'especialitat amb llengua B en la llicenciatura de Traducció i Interpretació (elegit entre els seus membres).  
 -    Un representant pel conjunt de les llengües C (elegit entre els seus membres).  
 -    Un representant pel conjunt de les llengües D (elegit entre els seus membres).  
 -    Un alumne (elegit entre els alumnes que pertanguen al Consell).  
 -    Un representant del personal administratiu i de serveis (elegit pels membres que pertanguen al Consell).  
   
 Necessàriament formaran part de la Comissió Permanent un representant de cadascun dels col¿lectius, d'acord amb l'article 92 de l'Estatut de la Universitat d’Alacant.  
   
 La Comissió Permanent podrà convocar, amb veu però sense vot, qualsevol membre del Departament la presència del qual permeta un millor coneixement de l'assumpte que haja de deliberar.  
   
 SECCIÓ 3a: FUNCIONAMENT DELS ÒRGANS COL¿LEGIATS  
   
 Article 13. Règim de sessions del Consell de Departament  
 El Consell de Departament es reunirà:  
 a-    En sessió ordinària, dues vegades al semestre, com a mínim.  
 b-    En sessió extraordinària sempre que siga convocat pel director, a iniciativa pròpia o quan ho sol¿liciten, com a mínim, una cinquena part dels seus membres.  
 El director del Departament presidirà les sessions, i actuarà com a secretari el del Departament.  
   
 Article 14. Règim de sessions de la Comissió Permanent del Consell de Departament   
 La Comissió Permanent del Consell de Departament es reunirà sempre que siga necessari, a instància del director o quan ho sol¿liciten, com a mínim, una cinquena part dels seus membres. El director del Departament presidirà les sessions, i actuarà com a secretari el del Departament.  
   
 Article 15. Règim jurídic i funcionament dels òrgans col¿legiats  
 1.    La convocatòria dels òrgans col¿legiats, que es comunicarà preferentment per via electrònica, correspondrà al seu president i haurà de notificar-se assegurant-ne la recepció pels seus membres amb una antelació mínima de quaranta-vuit hores, llevat dels casos d'urgència.  
 La convocatòria haurà de contenir l'ordre del dia de la sessió, i la informació sobre els assumptes objecte d'aquesta estarà a disposició dels membres en igual termini.  
 L'ordre del dia serà fixat pel president, tenint en compte, si escau, les peticions dels altres membres formulades amb l'antelació suficient.  
 El president inclourà obligatòriament en l'ordre del dia els temes que li hagen sigut presentats per escrit, amb prou antelació, per un mínim d'un deu per cent dels membres de l'òrgan.  
 2.    Llevat de disposició contrària d'aquest Reglament, el quòrum per a la vàlida constitució dels òrgans col¿legiats a l'efecte de celebració de sessions, deliberacions i presa d'acords requerirà la presència del president i del secretari o, si escau, de qui els substituïsquen, i de la meitat com a mínim dels altres components, en primera convocatòria.  
 Si no hi haguera quòrum, l'òrgan col¿legiat es constituirà en segona convocatòria mitja hora després de l'assenyalada per a la primera. A l'efecte de l'apartat anterior, hi haurà prou amb la presència del president i del secretari, o dels seus substituts, i l'assistència de la tercera part dels membres de l'òrgan.    
 3.    Els acords seran adoptats per la majoria simple dels assistents a la sessió, llevat d'aquells casos en què la normativa vigent preveja una altra majoria.   
 Llevat de previsió expressa en contra en la normativa vigent, les referències al règim d'acords es computaran tenint en compte el nombre de membres que en cada moment componguen l'òrgan.  
 No podrà ser objecte de deliberació o acord cap assumpte que no figure en l'ordre del dia de la sessió, llevat que es troben presents tots els membres de l'òrgan col¿legiat i siga declarada la urgència de l'assumpte pel vot favorable de la majoria absoluta.  
 4.    Els membres de l'òrgan col¿legiat podran fer constar en acta el seu vot contrari a l'acord adoptat, la seua abstenció o el sentit del seu vot favorable, i els motius que el justifiquen. Podran, així mateix, sol¿licitar la transcripció íntegra de la seua intervenció o proposta, sempre que s'aporte en l'acte o en el termini que assenyale el president el text que es corresponga fidelment amb aquesta, que es farà així constar en l'acta o s'hi adjuntarà còpia.  
 Els membres que discrepen de l'acord adoptat podran formular vot particular per escrit en el termini de quaranta-vuit hores, que s'incorporarà al text aprovat.  
 Les votacions seran a mà alçada. No obstant això, la votació serà secreta quan es tracte d'elecció de persones o quan així ho sol¿licite una cinquena part, com a mínim, dels assistents.  
 5.    Llevat de disposició contrària en la normativa vigent, qualsevol membre podrà delegar el seu dret en un altre membre d'aquest.  
 La delegació haurà de constar per escrit i notificar-se al president de l'òrgan en el moment de la constitució de la sessió.  
 A l'efecte d'establir quòrum per a la vàlida constitució de l'órgan com també les majories per a l'adopció d'acords, es considerarà present el membre que haja exercit la delegació, i s'atorgarà eficàcia al vot que per ell emeta, si escau, el membre delegat.  
   
 CAPÍTOL II: ÒRGANS UNIPERSONALS  
 SECCIÓ 1A: DIRECTOR DEL DEPARTAMENT  
   
 Article 16. Competències   
 1.    Corresponen al director del Departament les competències següents:  
 a-    Representar el Departament, dirigir-lo i coordinar-ne la gestió ordinària.  
 b-    Convocar i presidir les reunions del Consell de Departament i de la Comissió Permanent, assegurant el compliment de les lleis i d'aquest Reglament, dirigint i moderant les deliberacions, i també suspendre-les quan aprecie que hi concorre causa justificada.  
 c-    Executar els acords adoptats pel Consell de Departament.  
 d-    Informar el Consell de Departament sobre els acords adoptats i les actuacions seguides per la Comissió Permanent.  
 e-    Supervisar l'execució dels plans d'activitats que desenvoluparà el Departament i elaborar la memòria anual d'aquestes.  
 f-    Vetlar pel compliment de la dedicació del personal docent i investigador.  
 g-    Dirigir l'activitat del personal d'administració i serveis adscrit al Departament.  
 h-    Proposar al rector el nomenament del secretar i, si escau, del subdirector.  
 i-    Informar al Consell de Departament, com a mínim semestralment, de l'estat d'execució del pressupost assignat pel Consell de Govern de la Universitat d'Alacant.  
 j-    Qualsevol altra funció que li atribuïsca aquest Reglament, la legislació vigent i l'Estatut de la Universitat d'Alacant, com també les que li puguen ser delegades pel Consell de Departament.  
 2.    En cas de vacant, absència, malaltia o altra causa legal, les funcions del director seran assumides pel subdirector del Departament. Quan el Departament no dispose d'aquesta figura, aquestes funcions seran assumides pel secretari del Departament.  
   
   
   
 Article 17. Elecció   
 1.    El Consell de Departament elegirà el director entre el seu professorat doctor pertanyent als cossos docents universitaris.   
 2.    L'elecció de director de Departament serà per votació nominal i secreta. El vot serà personal i indelegable, i no s'admetrà el vot anticipat.  
 3.    Amb una antelació mínima d'un mes a la conclusió del període de mandat ordinari, se celebrarà una sessió del Consell de Departament en la qual es convocaran les eleccions, i es determinarà la data i l'horari de la sessió de Consell de Departament en la qual haja de fer-se la votació, i que serà convocada amb aquesta finalitat exclusivament.  
 4.    En la sessió del Consell de Departament en què haja de fer l'elecció, amb caràcter previ a l'inici d'aquesta se sortejarà públicament la mesa electoral entre els membres presents del Consell. No podran formar-ne part els candidats.   
 La mesa electoral estarà formada per tres membres, i es procurarà que es troben representats els col¿lectius de professors, alumnat i personal d'administració i serveis.    
 La mesa electoral resoldrà totes les reclamacions que pogueren ocasionar-se en la votació, escrutini i proclamació del candidat electe i adoptarà les mesures necessàries per a garantir el secret de la votació.  
 Actuarà com a president d'aquesta sessió del Consell de Departament el personal docent i investigador de la mesa electoral. En cas que la mesa estiga integrada per més d'un membre d'aquest col¿lectiu, la presidència correspondrà al de més antiguitat en la Universitat d'Alacant.  
 5.    Una vegada acabada la votació, la mesa electoral farà, en la mateixa sessió del Consell, l'escrutini, que tindrà caràcter públic.  
 6.    Resultarà elegit el que obtinga més nombre de vots. Els casos d'empat es resoldran a favor del candidat de major categoria en els cossos docents universitaris i, si continua la igualtat, a favor del de més antiguitat en la Universitat d'Alacant en el cos corresponent.  
 7.    Si no s'hi presenta cap candidat, el director cessant o la persona que n'exercisca les funcions continuarà exercint-les. En aquest cas, es farà una nova convocatòria per a l'elecció de director en el termini màxim d'un mes.  
   
 Article 18. Mandat, remoció, nomenament i cessament  
 1.    El mandat del director serà de quatre anys, i  serà possible la reelecció una sola vegada.  
 2.    El director del Departament podrà ser remogut pel Consell de Departament. La moció de censura haurà de ser presentada, com a mínim, per una cinquena part dels membres del Consell. Per a aprovar-la, és necessari el vot favorable de la majoria absoluta dels membres que el componen.  
 En aquests casos s'aplicaran les previsions de l'article 85 de l'Estatut de la Universitat d'Alacant.  
 3.    El nomenament i el cessament del director, d'acord amb les propostes del Consell de Departament, corresponen al rector.  
   
 SECCIÓ 2a: SUBDIRECTOR DEL DEPARTAMENT   
   
   
 Article 19. Nomenament i cessament  
   
 1.    El subdirector, quan siga procedent la seua designació segons els criteris que establisca el Consell de Govern, serà nomenat pel rector, a proposta del director de Departament, d'entre el professorat que complisca els requisits per a ser director.  
 2.    El subdirector cessarà en el càrrec a petició pròpia, a proposta del director o quan concloga el mandat d'aquest. En aquest últim supòsit, continuarà en el càrrec interinament mentre no es produïsca el nomenament del nou director.  
   
 Article 20. Funcions  
   
 El subdirector col¿labora amb el director en el govern i direcció del Departament, exercint les funcions li assigne o delegue, i el substitueix en cas de vacant, absència o malaltia.  
   
 SECCIÓ 3a: SECRETARI DEL DEPARTAMENT  
   
 Article 21. Nomenament, substitució i cessament  
   
 1.    El secretari serà nomenat pel rector, a proposta del director del Departament, entre el professorat a temps complet adscrit a aquest.  
 2.    En cas de vacant, absència o malaltia, el secretari serà substituït pel personal docent i investigador de menor edat del Consell de Departament.   
 3.    El secretari cessarà en el càrrec a petició pròpia, a proposta del director o quan concloga el mandat d'aquest. En aquest últim supòsit, continuarà en el càrrec interinament mentre no es produïsca el nomenament del nou director.  
   
 Article 22. Funcions  
   
 Correspon al secretari l'elaboració i custòdia de les actes i documents oficials del Departament, la col¿laboració en la coordinació de la gestió d'aquest, donar fe dels acords del Consell i, si escau, de la Comissió Permanent, i totes les funcions que puguen ser-li encomanades pel director.  
   
   
 CAPÍTOL III: LES DIVISIONS PER LLENGÜES D'ESPECIALITZACIÓ  
   
 Article 23. Grups de docència i investigació per llengües  
   
  Els professors de cada divisió lingüística constitueixen un grup propi de docència i investigació (D + I) dins del Departament sense que arribe a formar òrgan col¿legiat dins del del Departament. El Consell del Departament delegarà en aquestes divisions lingüístiques les següents tasques:  
   
 -    Coordinar la programació docent de totes les matèries que afecten la seua llengua d'especialització.  
   
 -    Preveure les necessitats docents , d'investigació i de dotació de material necessàries per al bon funcionament de les seues activitats.  
   
 -    Proposar al professor de la seua divisió que ha de constituir la Comissió de revisió d'exàmens en la seua llengua d'especialització quan es presenten requeriments escrits de revisió d'exàmens per l'alumnat.  
   
 -    Proposar al professor de la seua divisió que ha d’integrar la Comissió de Selecció de nous professors en la seua llengua d'especialització quan es tracte de contractacions de professors amb contracte laboral, dins de la Comissió de Selecció del deganat.  
   
 -    Proposar el professor que ha d'integrar la Comissió Permanent del Departament en la seua llengua d'especialitat.  
   
 -    Proposar els membres que han d'integrar les Comissions per a la contractació de professorat en règim de contractació indefinida i en els concursos a places de funcionari.  
   
 Totes les propostes que formulen les diferents divisions han de ser referendades dins del Consell del Departament.   
   
   
 TÍTOL II: RÈGIM ECONÒMIC I FINANCER  
   
 Article 24. Mitjans materials  
   
 1.    El Departament disposarà d'un pressupost propi, que serà assignat directament pel Consell de Govern, i en el qual es consignaran, a més dels ingressos directes de la Universitat, els que provinguen de contractes, subvencions o altres ingressos específics dels docents i investigadors del Departament, en els termes que establisca la Universitat.  
 2.    La distribució de les disponibilitats i dotacions materials i econòmiques del Departament entre les diverses àrees de coneixement que haurà de respondre als principis que, si escau, establisca a aquest respecte el Consell de Govern i, en tot cas, atendre la respectiva activitat docent i investigadora.  
 3.    La distribució dels espais i mitjans materials de què dispose el Departament entre els seus membres haurà de fer-se atenent la respectiva activitat docent i investigadora.  
   
 Article 25. Gestió pressupostària  
   
 1.    Correspon al Consell de Departament aprovar la distribució de la proposta de pressupost del Departament, com també la liquidació de comptes d'aquest.  
 2.    El pressupost serà gestionat d'acord amb el que preveu l'Estatut de la Universitat d'Alacant i la normativa de gestió pressupostària pròpia de la Universitat.   
 3.    El director de Departament informarà, com a mínim semestralment, el Consell de Departament de l'estat d'execució del pressupost del Departament.   
   
   
 TÍTOL III: REFORMA DEL REGLAMENT  
   
 Article 26. Reforma del Reglament  
   
 1.    Aquest Reglament podrà reformar-se a proposta del director del Departament o d'un terç dels membres del Consell de Departament.  
 2.    L'aprovació de la proposta de reforma del Reglament requerirà un quòrum qualificat de la majoria absoluta dels membres del Consell de Departament.  
 3.    Una vegada aprovada, la proposta de reforma del Reglament serà elevada al Consell de Govern.  
   
   
 DISPOSICIÓ ADDICIONAL  
 Totes les denominacions contingudes en aquest Reglament d’òrgans unipersonals de govern, representació, càrrecs i membres de la comunitat universitària, com també qualsevol altra denominació que es fan en gènere masculí o femení s'entendran fetes, i s'utilitzaran indistintament en qualsevol dels gèneres, segons el sexe del titular que els exercisca o de la persona a la qual faça referència.  
   
   
 DISPOSICIONS TRANSITÒRIES  
   
 Primera. Mandat dels membres del Consell de Departament  
   
 Els membres del Consell de Departament elegits d'acord amb el Reglament electoral per a la primera elecció de consells de departaments, instituts universitaris d'investigació i els seus directors, aprovat pel Consell de Govern de la Universitat d'Alacant de 18 de novembre de 2004, continuaran exercint el càrrec fins que es complisca el mandat.  
   
 Segona. Mandat del director del Departament  
   
 El director del Departament elegit d'acord amb el procediment indicat en la disposició transitòria primera continuarà en l'exercici del càrrec fins que es complisca el mandat previst en aquest Reglament.  
   
   
 DISPOSICIÓ FINAL  
   
 Aquest reglament entrarà en vigor l'endemà de la publicació en el Butlletí Oficial de la Universitat d'Alacant, després de ser aprovat pel Consell de Govern.





[Carretera Sant Vicent del Raspeig s/n  
03728 Sant Vicent del Raspeig - Alacant  
 Tel. 66 030 4637 - Fax 74 651 9884](https://www.google.es/maps/@39.902527,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12867&trk=tyah&trkInfo=tarId%3H0458908806370%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)